phoneee/thai-legal-corpus huggingface dataset:
ประกาศศูนย์บัญชาการแก้ไขปัญหาการทำการประมงผิดกฎหมายประกาศศูนย์บัญชาการแก้ไขปัญหาการทำการประมงผิดกฎหมายเรื่องแต่งตั้งพนักงานเจ้าหน้าที่ (ฉบับที่ ๒)พ.ศ. ๒๕๕๘ ตามประกาศศูนย์บัญชาการแก้ไขปัญหาการทำการประมงผิดกฎหมายฉบับที่ ๗/๒๕๕๘ ลงวันที่ ๑๒ มิถุนายน ๒๕๕๘ เรื่องแต่งตั้งพนักงานเจ้าหน้าที่ เพื่อประโยชน์ในการปฏิบัติการป้องกันและแก้ไขปัญหาการทำการประมงผิดกฎหมายขาดการรายงาน และไร้การควบคุม นั้นเพื่อเป็นการเพิ่มประสิทธิภาพในการป้องกันและแก้ไขปัญหาการทำการประมงผิดกฎหมายขาดการรายงาน และไร้การควบคุม เห็นควรแต่งตั้งพนักงานเจ้าหน้าที่เพิ่มเติมอาศัยอำนาจตามความในข้อ ๑๔ ของคำสั่งหัวหน้าคณะรักษาความสงบแห่งชาติ ที่ ๑๐/๒๕๕๘ลงวันที่ ๒๙ เมษายน ๒๕๕๘ ผู้บัญชาการศูนย์บัญชาการแก้ไขปัญหาการทำการประมงผิดกฎหมายจึงออกประกาศแต่งตั้งข้าราชการผู้ดำรงตำแหน่งดังต่อไปนี้ เป็นพนักงานเจ้าหน้าที่เพื่อปฏิบัติการในทะเลและชายฝั่งตามคำสั่งดังกล่าวข้อ ๑ ให้ยกเลิกความใน(๒) ของข้อ ๒ ของประกาศศูนย์บัญชาการแก้ไขปัญหาการทำการประมงผิดกฎหมาย ฉบับที่๗/๒๕๕๘ ลงวันที่ ๑๒ มิถุนายน ๒๕๕๘ และให้ใช้ความต่อไปนี้แทน(๒) ผู้อำนวยการส่วนบริหารจัดการประมงทะเลหัวหน้าศูนย์บริหารจัดการประมงทะเล หัวหน้าหน่วยบริหารจัดการประมงทะเลหัวหน้าสถานีวิทยุประมงชายฝั่ง นักวิชาการประมง นักวิชาการเผยแพร่ เจ้าพนักงานประมงเจ้าพนักงานสื่อสาร เจ้าพนักงานธุรการ เจ้าพนักงานเดินเรือ นายช่างกลเรือ นายช่างเครื่องกลซึ่งสังกัดกองบริหารจัดการด้านการประมง ให้มีอำนาจหน้าที่ปฏิบัติการในทะเลและชายฝั่งข้อ ๒ ให้ยกเลิกความในข้อ ๕ของประกาศศูนย์บัญชาการแก้ไขปัญหาการทำการประมงผิดกฎหมาย ฉบับที่ ๗/๒๕๕๘ ลงวันที่๑๒ มิถุนายน ๒๕๕๘ และให้ใช้ความต่อไปนี้แทนข้อ ๕ กรมศุลกากรอธิบดีกรมศุลกากร ที่ปรึกษาด้านการพัฒนาและบริหารการจัดเก็บภาษี ที่ปรึกษาด้านพัฒนาระบบควบคุมทางศุลกากรที่ปรึกษาด้านพัฒนาระบบสิทธิประโยชน์ทางศุลกากร รองอธิบดีกรมศุลกากร ผู้อำนวยการสำนักงานศุลกากรภาคที่ ๑ผู้อำนวยการสำนักงานศุลกากรภาคที่ ๔ นายด่านศุลกากรซึ่งสังกัดสำนักงานศุลกากรภาคที่๑ นายด่านศุลกากรซึ่งสังกัดสำนักงานศุลกากรภาคที่ ๔ผู้อำนวยการสำนักสืบสวนและปราบปราม ผู้อำนวยการสำนักกฎหมายผู้อำนวยการส่วนสืบสวนปราบปราม ๒ ผู้อำนวยการสำนักงานศุลกากรท่าเรือแหลมฉบังผู้อำนวยการสำนักงานศุลกากรท่าเรือกรุงเทพ ผู้อำนวยการสำนักงานศุลกากรกรุงเทพนักวิชาการศุลกากร เจ้าพนักงานศุลกากร นิติกร ศุลการักษ์ นายเรือ ต้นกลช่างเครื่องเรือ นายช่างเครื่องกล นายท้ายเรือกลชายทะเล ช่างเครื่องเรือกลชายทะเล นายท้ายเรือกลลำน้ำพนักงานขับเครื่องจักรกลขนาดหนัก เจ้าพนักงานเดินเรือให้มีอำนาจหน้าที่ปฏิบัติการในทะเลและชายฝั่งข้อ ๓ ให้เพิ่มความต่อไปนี้เป็นข้อ ๕/๑แห่งประกาศศูนย์บัญชาการแก้ไขปัญหาการทำการประมงผิดกฎหมายฉบับที่ ๗/๒๕๕๘ ลงวันที่๑๒ มิถุนายน พ.ศ. ๒๕๕๘ข้อ ๕/๑ สำนักงานปลัดกระทรวงแรงงานแรงงานจังหวัด และข้าราชการพลเรือนสามัญซึ่งสังกัดสำนักงานปลัดกระทรวงแรงงานระดับปฏิบัติการหรือชำนาญงานขึ้นไป ซึ่งปฏิบัติงานอยู่หรือได้รับคำสั่งให้ไปปฏิบัติหน้าที่ ณสำนักงานแรงงานจังหวัดที่มีพื้นที่ติดชายฝั่งทะเลให้มีอำนาจหน้าที่ปฏิบัติการในทะเลและชายฝั่งภายในเขตท้องที่ที่รับผิดชอบข้อ ๔[๑] ให้ประกาศนี้มีผลใช้บังคับนับแต่วันประกาศในราชกิจจานุเบกษาเป็นต้นไปประกาศณ วันที่ ๒๘ กรกฎาคม พ.ศ. ๒๕๕๘พลเรือเอกไกรสร จันทร์สุวานิชย์ผู้บัญชาการศูนย์บัญชาการแก้ไขปัญหาการทำการประมงผิดกฎหมายปริยานุช/ผู้จัดทำ๓ สิงหาคม ๒๕๕๘นุสรา/ผู้ตรวจ๒๙ สิงหาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๗๖ ง/หน้า ๒๖/๒๙ กรกฎาคม ๒๕๕๘
ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่องมาตรการด้านการออกแบบติดตั้งและการจัดการขยะและกากของเสียสำหรับผู้ประกอบกิจการผลิตไฟฟ้าพลังงานแสงอาทิตย์จากเทคโนโลยีแผงโฟโตโวลเทอิกที่ได้รับการยกเว้นไม่ต้องขอรับใบอนุญาตประกอบกิจการผลิตไฟฟ้าพ.ศ. ๒๕๕๗ โดยที่เป็นการสมควรให้มีประกาศคณะกรรมการกำกับกิจการพลังงานเพื่อให้มีมาตรฐานและแนวทางปฏิบัติในการประกอบกิจการผลิตไฟฟ้าที่มีความปลอดภัยไม่ส่งผลกระทบต่อสิ่งแวดล้อมและชุมชนในพื้นที่ใกล้เคียงสถานประกอบกิจการพลังงานอาศัยอำนาจตามมาตรา ๗ มาตรา ๑๑ (๑) และ (๗) ประกอบมาตรา ๔๗วรรคท้ายของพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานจึงออกประกาศไว้ ดังนี้ข้อ ๑ ประกาศนี้เรียกว่า ประกาศคณะกรรมการกำกับกิจการพลังงาน เรื่องมาตรการด้านการออกแบบติดตั้งและการจัดการขยะและกากของเสีย สำหรับผู้ประกอบกิจการผลิตไฟฟ้าพลังงานแสงอาทิตย์จากเทคโนโลยีแผงโฟโตโวลเทอิกที่ได้รับการยกเว้นไม่ต้องขอรับใบอนุญาตประกอบกิจการผลิตไฟฟ้า พ.ศ. ๒๕๕๗ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ผู้ประกอบกิจการผลิตไฟฟ้าพลังงานแสงอาทิตย์ หมายความว่าผู้ที่ติดตั้งระบบผลิตไฟฟ้าพลังงานแสงอาทิตย์จากเทคโนโลยีแผงโฟโตโวลเทอิกบนพื้นหรือบนหลังคาหรือส่วนหนึ่งส่วนใดบนอาคารที่ได้รับการยกเว้นไม่ต้องขอรับใบอนุญาตประกอบกิจการผลิตไฟฟ้าตามพระราชกฤษฎีกากำหนดประเภทขนาด และลักษณะของกิจการพลังงานที่ได้รับการยกเว้นไม่ต้องขอรับใบอนุญาตประกอบกิจการพลังงานข้อ ๔ ให้ผู้ประกอบกิจการผลิตไฟฟ้าพลังงานแสงอาทิตย์ปฏิบัติตามประมวลหลักการปฏิบัติ(Code of Practice: CoP) ที่แนบท้ายประกาศนี้ทั้งนี้ ให้ผู้ประกอบกิจการผลิตไฟฟ้าพลังงานแสงอาทิตย์ยื่นเอกสารและหลักฐานที่แสดงว่าการออกแบบระบบและอุปกรณ์ต่างๆ ของโครงการเป็นไปตามมาตรฐานและข้อกำหนดในหัวข้อ P1ในขั้นตอนการแจ้งเป็นกิจการพลังงานที่ได้รับการยกเว้นไม่ต้องขอรับใบอนุญาตต่อสำนักงานคณะกรรมการกำกับกิจการพลังงานก่อนเริ่มประกอบกิจการตามประกาศคณะกรรมการกำกับกิจการพลังงาน เรื่องการกำหนดให้กิจการพลังงานที่ได้รับการยกเว้นไม่ต้องขอรับใบอนุญาตเป็นกิจการที่ต้องแจ้งพ.ศ. ๒๕๕๑ข้อ ๕ ให้ประธานกรรมการกำกับกิจการพลังงานเป็นผู้รักษาการและวินิจฉัยชี้ขาดปัญหาเกี่ยวกับการปฏิบัติตามประกาศนี้ประกาศณ วันที่ ๑๕ กันยายน พ.ศ. ๒๕๕๗พรเทพ ธัญญพงศ์ชัยประธานกรรมการกำกับกิจการพลังงาน[เอกสารแนบท้าย]๑. ประมวลหลักการปฏิบัติ (Code of Practice: CoP)มาตรการป้องกัน แก้ไขและติดตามตรวจสอบผลกระทบสิ่งแวดล้อมสำหรับผู้ประกอบกิจการผลิตไฟฟ้าพลังงานแสงอาทิตย์จากเทคโนโลยีแผงโฟโตโวลเทอิกที่เข้าข่ายต้องได้รับใบอนุญาตประกอบกิจการผลิตไฟฟ้า(ดูข้อมูลจากภาพกฎหมาย)ปริยานุช/ผู้จัดทำ๙ ตุลาคม ๒๕๕๗กฤษดายุทธ/ผู้ตรวจ๙ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๐๑ ง/หน้า ๖/๗ ตุลาคม ๒๕๕๗
คำพิพากษาศาลฎีกาที่ 601/2464หลักกฎหมาย: ลักทรัพย์ต่อสู้เจ้าพนักงานชิงทรัพย์จำเลย ๓ คนมีสาตราวุธสมคบกันลักโคในเวลาค่ำคืน ทันใดนั้นเจ้าทรัพย์กับกำนันตามไปทัน จำเลย ๒ คนต่อสู้ทำร้ายกำนันแต่จำเลยอิกคนหนึ่งวิ่งหนี ฎีกาวินิจฉัยว่าจำเลย ๒ คนที่ต่อสู้ความผิดฐานชิงทรัพย์ต้องด้วยกฎหมายอาญามาตรา ๒๙๙ แต่จำเลยคนที่วิ่งหนีมีความผิดฐานลักทรัพย์ตามมาตรา ๒๔๙ ตอนท้าย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 601/2464ลักทรัพย์ต่อสู้เจ้าพนักงานชิงทรัพย์จำเลย ๓ คนมีสาตราวุธสมคบกันลักโคในเวลาค่ำคืน ทันใดนั้นเจ้าทรัพย์กับกำนันตามไปทัน จำเลย ๒ คนต่อสู้ทำร้ายกำนันแต่จำเลยอิกคนหนึ่งวิ่งหนี ฎีกาวินิจฉัยว่าจำเลย ๒ คนที่ต่อสู้ความผิดฐานชิงทรัพย์ต้องด้วยกฎหมายอาญามาตรา ๒๙๙ แต่จำเลยคนที่วิ่งหนีมีความผิดฐานลักทรัพย์ตามมาตรา ๒๔๙ ตอนท้าย()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: จำเลย ๓ คนมีสาตราวุธสมคบกันลักโคในเวลาค่ำคืน ทันใดนั้นเจ้าทรัพย์กับกำนันตามไปทัน จำเลย ๒ คนต่อสู้ทำร้ายกำนันแต่จำเลยอิกคนหนึ่งวิ่งหนี ฎีกาวินิจฉัยว่าจำเลย ๒ คนที่ต่อสู้ความผิดฐานชิงทรัพย์ต้องด้วยกฎหมายอาญามาตรา ๒๙๙ แต่จำเลยคนที่วิ่งหนีมีความผิดฐานลักทรัพย์ตามมาตรา ๒๔๙ ตอนท้าย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 601/2464ลักทรัพย์ต่อสู้เจ้าพนักงานชิงทรัพย์จำเลย ๓ คนมีสาตราวุธสมคบกันลักโคในเวลาค่ำคืน ทันใดนั้นเจ้าทรัพย์กับกำนันตามไปทัน จำเลย ๒ คนต่อสู้ทำร้ายกำนันแต่จำเลยอิกคนหนึ่งวิ่งหนี ฎีกาวินิจฉัยว่าจำเลย ๒ คนที่ต่อสู้ความผิดฐานชิงทรัพย์ต้องด้วยกฎหมายอาญามาตรา ๒๙๙ แต่จำเลยคนที่วิ่งหนีมีความผิดฐานลักทรัพย์ตามมาตรา ๒๔๙ ตอนท้าย()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศอธิบดีกรมสรรพากร(ฉบับที่ 9)เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้สําหรับเงินได้ที่ได้จ่ายเป็นค่าจ้างรายวันให้แก่ลูกจ้าง---------------------------------------------อาศัยอํานาจตามความในมาตรา 4 แห่งพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 665) พ.ศ. 2561 อธิบดีกรมสรรพากรกําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ สําหรับเงินได้ที่ได้จ่ายเป็นค่าจ้างรายวันให้แก่ลูกจ้าง ดังต่อไปนี้ข้อ ๑ บุคคลธรรมดาหรือบริษัทหรือห้างหุ้นส่วนนิติบุคคลที่จะใช้สิทธิยกเว้นภาษีเงินได้ต้องเป็นไปตามหลักเกณฑ์ วิธีการ และเงื่อนไข ดังต่อไปนี้(1) จัดทํารายงานเกี่ยวกับการจ้างลูกจ้างรายวันที่จะใช้สิทธิยกเว้นภาษีเงินได้และเก็บรักษารายงานดังกล่าวไว้ ณ สถานประกอบการ พร้อมที่จะให้เจ้าพนักงานประเมินตรวจสอบได้(2) สามารถแสดงหลักฐานต่อเจ้าพนักงานประเมินและพิสูจน์ได้ว่ามีการจ่ายค่าจ้างรายวันให้แก่ลูกจ้างข้อ ๒ บุคคลธรรมดาที่จะใช้สิทธิยกเว้นภาษีเงินได้ ต้องเป็นผู้มีเงินได้พึงประเมินตามมาตรา 40 (5) (6) (7) หรือ (8) แห่งประมวลรัษฎากร ซึ่งต้องเสียภาษีเงินได้ตามมาตรา 48 (1) แห่งประมวลรัษฎากรโดยคํานวณหักค่าใช้จ่ายตามความจําเป็นและสมควรเท่านั้นการได้รับยกเว้นภาษีเงินได้ตามวรรคหนึ่ง ให้ผู้มีหน้าที่เสียภาษีเงินได้ซึ่งเป็นบุคคลธรรมดานําเงินได้ที่ได้รับยกเว้นภาษีไปคํานวณหักจากเงินได้พึงประเมินตามมาตรา 40 แห่งประมวลรัษฎากร เมื่อได้หักตามมาตรา 42 ทวิ ถึงมาตรา 46 แห่งประมวลรัษฎากรแล้วข้อ ๓ ประกาศนี้ให้ใช้บังคับสําหรับค่าจ้างรายวันที่ได้จ่ายให้แก่ลูกจ้าง ระหว่างวันที่ 1 เมษายน พ.ศ. 2561 ถึงวันที่ 31 ธันวาคม พ.ศ. 2561ผู้มีอํานาจลงนาม - ประกาศ ณ วันที่ 26 ธันวาคม พ.ศ. 2561 เอกนิตินิติ ทัณฑ์ประภาศ(นายเอกนิติ นิติทัณฑ์ประภาศ)อธิบดีกรมสรรพากร
คำพิพากษาศาลฎีกาที่ 64595หลักกฎหมาย: การพิจารณาพิพากษาคดีรวมกันไม่ทำให้ทุนทรัพย์ของ แต่ละคดีเปลี่ยนแปลงไป การจะพิจารณาว่าคดีต้องห้ามฎีกาในปัญหาข้อเท็จจริงหรือไม่ยังต้องถือตามทุนทรัพย์ของแต่ละคดี เมื่อคดีใดมีทุนทรัพย์ไม่เกิน 5,000 บาทและศาลอุทธรณ์พิพากษายืนหรือแก้ไขเล็กน้อยจึงต้องห้ามฎีกาในปัญหาข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 429 - 430/2508นายละออง เปี่ยมอยู่ นายปั้น เปี่ยมอยู่โจทก์นายสง่า ยังมาก กับพวกจำเลย ป.วิ.พ. ม. 248การพิจารณาพิพากษาคดีรวมกันไม่ทำให้ทุนทรัพย์ของ แต่ละคดีเปลี่ยนแปลงไป การจะพิจารณาว่าคดีต้องห้ามฎีกาในปัญหาข้อเท็จจริงหรือไม่ยังต้องถือตามทุนทรัพย์ของแต่ละคดี เมื่อคดีใดมีทุนทรัพย์ไม่เกิน 5,000 บาทและศาลอุทธรณ์พิพากษายืนหรือแก้ไขเล็กน้อยจึงต้องห้ามฎีกาในปัญหาข้อเท็จจริง(สวัสดิ์ พานิชอัตรา-โพยม เลขยานนท์-อรุณ ตินทุกะสิริ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 429 - 430/2508นายละออง เปี่ยมอยู่ นายปั้น เปี่ยมอยู่โจทก์นายสง่า ยังมาก กับพวกจำเลย ป.วิ.พ. ม. 248การพิจารณาพิพากษาคดีรวมกันไม่ทำให้ทุนทรัพย์ของ แต่ละคดีเปลี่ยนแปลงไป การจะพิจารณาว่าคดีต้องห้ามฎีกาในปัญหาข้อเท็จจริงหรือไม่ยังต้องถือตามทุนทรัพย์ของแต่ละคดี เมื่อคดีใดมีทุนทรัพย์ไม่เกิน 5,000 บาทและศาลอุทธรณ์พิพากษายืนหรือแก้ไขเล็กน้อยจึงต้องห้ามฎีกาในปัญหาข้อเท็จจริง(สวัสดิ์ พานิชอัตรา-โพยม เลขยานนท์-อรุณ ตินทุกะสิริ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดมาตรฐานสินค้าเกษตร :เกษตรอินทรีย์เล่ม ๒ : ปศุสัตว์อินทรีย์ตามพระราชบัญญัติมาตรฐานสินค้าเกษตรพ.ศ. ๒๕๕๑[๑] ด้วยคณะกรรมการมาตรฐานสินค้าเกษตร เห็นสมควรกำหนดมาตรฐานสินค้าเกษตร เรื่องเกษตรอินทรีย์ เล่ม ๒ : ปศุสัตว์อินทรีย์ เป็นมาตรฐานทั่วไปตามพระราชบัญญัติมาตรฐานสินค้าเกษตร พ.ศ. ๒๕๕๑เพื่อส่งเสริมสินค้าเกษตรให้ได้คุณภาพ มาตรฐาน และปลอดภัยอาศัยอำนาจตามความในมาตรา ๕ มาตรา ๑๕ และมาตรา ๑๖แห่งพระราชบัญญัติมาตรฐานสินค้าเกษตร พ.ศ. ๒๕๕๑รัฐมนตรีว่าการกระทรวงเกษตรและสหกรณ์จึงออกประกาศ เรื่อง กำหนดมาตรฐานสินค้าเกษตร: เกษตรอินทรีย์ เล่ม ๒ : ปศุสัตว์อินทรีย์ ดังนี้๑. ให้ยกเลิกประกาศคณะกรรมการมาตรฐานสินค้าเกษตรและอาหารแห่งชาติเรื่อง กำหนดมาตรฐานสินค้าเกษตร : เกษตรอินทรีย์ เล่ม ๒ : ปศุสัตว์อินทรีย์ลงวันที่ ๘ กุมภาพันธ์ ๒๕๔๘๒. กำหนดมาตรฐานสินค้าเกษตร: เกษตรอินทรีย์ เล่ม ๒ : ปศุสัตว์อินทรีย์ มาตรฐานเลขที่ มกษ. 9000 เล่ม 2 - 2554 ไว้เป็นมาตรฐานทั่วไป ดังมีรายละเอียดแนบท้ายประกาศนี้ประกาศณ วันที่ ๒ กันยายน พ.ศ. ๒๕๕๔ธีระ วงศ์สมุทรรัฐมนตรีว่าการกระทรวงเกษตรและสหกรณ์[เอกสารแนบท้าย]๑. มาตรฐานสินค้าเกษตร เกษตรอินทรีย์ เล่ม ๒: ปศุสัตว์อินทรีย์ (มกษ. 9000 เล่ม 22554)(ดูข้อมูลจากภาพกฎหมาย)ปริยานุช/ผู้จัดทำ๙ พฤศจิกายน๒๕๕๔ชาญ/ผู้ตรวจ๑๖ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๓๑ ง/หน้า ๒/๔ พฤศจิกายน ๒๕๕๔
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดมาตรฐานสินค้าเกษตร :การปฏิบัติทางการเพาะเลี้ยงสัตว์น้ำที่ดีสำหรับฟาร์มปลาสลิดตามพระราชบัญญัติมาตรฐานสินค้าเกษตรพ.ศ. ๒๕๕๑[๑] ด้วยคณะกรรมการมาตรฐานสินค้าเกษตรเห็นสมควรกำหนดมาตรฐานสินค้าเกษตร เรื่อง การปฏิบัติทางการเพาะเลี้ยงสัตว์น้ำที่ดีสำหรับฟาร์มปลาสลิดเป็นมาตรฐานทั่วไป ตามพระราชบัญญัติมาตรฐานสินค้าเกษตร พ.ศ. ๒๕๕๑เพื่อส่งเสริมสินค้าเกษตรให้ได้คุณภาพ มาตรฐานและปลอดภัยอาศัยอำนาจตามความในมาตรา ๕ มาตรา ๑๕ และมาตรา ๑๖แห่งพระราชบัญญัติมาตรฐานสินค้าเกษตร พ.ศ. ๒๕๕๑รัฐมนตรีว่าการกระทรวงเกษตรและสหกรณ์จึงออกประกาศ เรื่อง กำหนดมาตรฐานสินค้าเกษตร: การปฏิบัติทางการเพาะเลี้ยงสัตว์น้ำที่ดีสำหรับฟาร์มปลาสลิด มาตรฐานเลขที่ มกษ.7418 - 2552 ไว้เป็นมาตรฐานทั่วไป ดังมีรายละเอียดแนบท้ายประกาศนี้ประกาศณ วันที่ ๓๐ กันยายน พ.ศ. ๒๕๕๒ธีระวงศ์สมุทรรัฐมนตรีว่าการกระทรวงเกษตรและสหกรณ์[เอกสารแนบท้าย]๑. มาตรฐานสินค้าเกษตรการปฏิบัติทางการเพาะเลี้ยงสัตว์น้ำที่ดีสำหรับมกษ. 7418 - 2552(ดูข้อมูลจากภาพกฎหมาย)ปริยานุช/ผู้จัดทำ๕มกราคม ๒๕๕๓นันท์นภัสร์/ตรวจ๕มกราคม ๒๕๕๓[๑]ราชกิจจานุเบกษา เล่ม ๑๒๖/ตอนพิเศษ ๑๘๗ ง/หน้า ๕/๒๘ ธันวาคม ๒๕๕๒
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องการช่วยเหลือผู้ประกอบอาชีพเกษตรกรรมที่ประสบความเดือดร้อนพ.ศ. ๒๕๕๓ ตามพระราชบัญญัติกองทุนสงเคราะห์เกษตรกรพ.ศ. ๒๕๑๗ได้บัญญัติให้การสงเคราะห์เกษตรกรต้องคำนึงถึงผู้ประกอบอาชีพเกษตรกรรมที่ประสบความเดือดร้อนเป็นหลักก่อนโดยให้กำหนดหลักเกณฑ์และเงื่อนไขและประกาศในราชกิจจานุเบกษาฉะนั้นอาศัยอำนาจตามความในมาตรา ๒๐ แห่งพระราชบัญญัติกองทุนสงเคราะห์เกษตรกร พ.ศ. ๒๕๑๗รัฐมนตรีว่าการกระทรวงเกษตรและสหกรณ์จึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกระทรวงเกษตรและสหกรณ์เรื่อง การช่วยเหลือผู้ประกอบอาชีพเกษตรกรรมที่ประสบความเดือดร้อน พ.ศ. ๒๕๕๓ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้การสงเคราะห์ หมายความว่า การให้ความช่วยเหลือหรือการอุดหนุนแก่องค์กรเกษตรกร สถาบันเกษตรกร และเกษตรกรที่ได้ยื่นเรื่องขอความช่วยเหลือผ่านส่วนราชการปัจจัยการผลิต หมายความว่า พันธุ์พืช พันธุ์สัตว์ปุ๋ยเคมี ปุ๋ยหมัก ปุ๋ยอินทรีย์เคมี ยาปราบศัตรูพืช เครื่องจักรกลทางการเกษตรเครื่องมือและอุปกรณ์ที่ใช้เพื่อช่วยเหลือเกษตรกรในด้านการผลิตรวมทั้งที่ดินที่มีเอกสารสิทธิ์เงินลงทุน หมายความว่า เงินที่ให้องค์กรเกษตรกรสถาบันเกษตรกร หรือเกษตรกรกู้โดยผ่านส่วนราชการข้อ๔กิจการใดที่จะได้รับการสงเคราะห์ต้องเป็นไปตามมาตรา ๑๘ (๑)แห่งพระราชบัญญัติกองทุนสงเคราะห์เกษตรกร พ.ศ. ๒๕๑๗ข้อ๕ กิจการใดที่ได้รับการสงเคราะห์ตามข้อ๔ให้พิจารณาจากผู้ประกอบอาชีพเกษตรกรรมที่ประสบความเดือดร้อนเกี่ยวกับปัจจัยการผลิตและเงินลงทุนเป็นหลักก่อนข้อ๖ให้รัฐมนตรีว่าการกระทรวงเกษตรและสหกรณ์มีอำนาจตีความ วินิจฉัยปัญหา เพื่อปฏิบัติการตามประกาศนี้ประกาศ ณ วันที่ ๒๒มีนาคม พ.ศ. ๒๕๕๓ธีระ วงศ์สมุทรรัฐมนตรีว่าการกระทรวงเกษตรและสหกรณ์อุดมการณ์/ผู้จัดทำ๑๖พฤศจิกายน ๒๕๕๕วิชพงษ์/ผู้ตรวจ๑๙พฤศจิกายน ๒๕๕๕[๑] ราชกิจจานุเบกษาเล่ม ๑๒๗/ตอนพิเศษ ๖๐ ง/หน้า ๖๔/๑๗ พฤษภาคม ๒๕๕๓
ประกาศกรมทรัพยากรธรณีประกาศกรมทรัพยากรธรณีเรื่องให้ซากดึกดำบรรพ์เป็นซากดึกดำบรรพ์ที่ขึ้นทะเบียน ๕๗๐๐๐๑๖๕๕๒อาศัยอำนาจตามความในมาตรา๒๖ วรรคหนึ่ง แห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑ และข้อ ๔ (๒)แห่งประกาศคณะกรรมการคุ้มครองซากดึกดำบรรพ์ เรื่อง หลักเกณฑ์การประกาศเป็นแหล่งซากดึกดำบรรพ์ที่ขึ้นทะเบียนและเป็นซากดึกดำบรรพ์ที่ขึ้นทะเบียนพ.ศ. ๒๕๕๒ อธิบดีกรมทรัพยากรธรณีโดยความเห็นชอบของคณะกรรมการคุ้มครองซากดึกดำบรรพ์ กำหนดให้ซากดึกดำบรรพ์ รหัสประจำซากดึกดำบรรพ์ THFชื่อซากดึกดำบรรพ์ เฟอร์กาโนเซอราโตดัสมาร์ตินี (Ferganoceratodus martini) สกุล/ประเภท สัตว์มีกระดูกสันหลัง หน่วยหิน กลุ่มหินโคราชหมวดหินภูกระดึง อายุ จูแรสซิกตอนปลายประมาณ ๑๕๐ ล้านปี ลักษณะรูปพรรณ สัณฐาน กระดูกกรามล่าง(mandible) ขนาด กว้าง๔.๔ ซม. ยาว ๓.๖ ซม. หนา ๑.๖ ซม. น้ำหนัก ๘.๖๓กรัม สถานที่ที่พบ ภูน้ำจั้น ตำบล เหล่าใหญ่ อำเภอ กุฉินารายณ์ จังหวัด กาฬสินธุ์ ชื่อผู้ค้นพบ นายวราวุธสุธีธร และคณะ วันเดือนปีที่พบ ๑๓เมษายน พ.ศ. ๒๕๔๕ เจ้าของ/หรือผู้ครอบครอง กรมทรัพยากรธรณีเก็บรักษาไว้ที่พิพิธภัณฑ์สิรินธร จังหวัดกาฬสินธุ์ ตามรูปถ่ายแนบท้ายประกาศนี้เป็นซากดึกดำบรรพ์ที่ขึ้นทะเบียนทั้งนี้ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๖สิงหาคม พ.ศ. ๒๕๕๖ปราณีต ร้อยบางอธิบดีกรมทรัพยากรธรณี[เอกสารแนบท้าย]๑.รูปถ่ายซากดึกดำบรรพ์ รหัสประจำซากดึกดำบรรพ์ THF ๒๕๕๖ ๑ ๐๐๐๗๕(ดูข้อมูลจากภาพกฎหมาย)ปริยานุช/ผู้จัดทำ๒๕ กันยายน ๒๕๕๖โชติกานต์/ผู้ตรวจ๗ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๒๑ ง/หน้า ๓๗/๑๙ กันยายน ๒๕๕๖
คำพิพากษาศาลฎีกาที่ 400/2532หลักกฎหมาย: จำเลยผู้รับประกันภัยยินยอมให้โจทก์ผู้เอาประกันภัยไปทำสัญญาประนีประนอมยอมความชดใช้ค่ารักษาพยาบาลและค่าสินไหมทดแทนให้แก่ผู้เสียหายเพราะเหตุรถยนต์ ของโจทก์ที่ประกันภัยไว้ชนกับรถยนต์ คนอื่น ซึ่ง จำเลยจะต้อง รับผิดตาม สัญญาประกันภัย แม้ความรับผิดของโจทก์ผู้เอาประกันภัยที่มีต่อ ผู้เสียหายจะเปลี่ยนแปลงไปเป็นความรับผิดตาม สัญญาประนีประนอมยอมความ ก็หาทำให้ความรับผิดของจำเลยต่อ โจทก์ที่มีอยู่แล้วตาม กรมธรรม์ประกันภัยเปลี่ยนแปลงระงับสิ้นไปไม่ จำเลยยังคงต้อง รับผิดต่อ โจทก์. ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 400/2532นาย วิชัย แซ่เฮ้ง หรือ แซ่เฮง.บริษัท ประกันสรรพภัยแห่งประเทศไทยจำเลยผู้รับประกันภัยยินยอมให้โจทก์ผู้เอาประกันภัยไปทำสัญญาประนีประนอมยอมความชดใช้ค่ารักษาพยาบาลและค่าสินไหมทดแทนให้แก่ผู้เสียหายเพราะเหตุรถยนต์ ของโจทก์ที่ประกันภัยไว้ชนกับรถยนต์ คนอื่น ซึ่ง จำเลยจะต้อง รับผิดตาม สัญญาประกันภัย แม้ความรับผิดของโจทก์ผู้เอาประกันภัยที่มีต่อ ผู้เสียหายจะเปลี่ยนแปลงไปเป็นความรับผิดตาม สัญญาประนีประนอมยอมความ ก็หาทำให้ความรับผิดของจำเลยต่อ โจทก์ที่มีอยู่แล้วตาม กรมธรรม์ประกันภัยเปลี่ยนแปลงระงับสิ้นไปไม่ จำเลยยังคงต้อง รับผิดต่อ โจทก์.(ประมาณ ชันซื่อ-บุญส่ง คล้ายแก้ว-นิเวศน์ คำผอง)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 400/2532นาย วิชัย แซ่เฮ้ง หรือ แซ่เฮง.บริษัท ประกันสรรพภัยแห่งประเทศไทยจำเลยผู้รับประกันภัยยินยอมให้โจทก์ผู้เอาประกันภัยไปทำสัญญาประนีประนอมยอมความชดใช้ค่ารักษาพยาบาลและค่าสินไหมทดแทนให้แก่ผู้เสียหายเพราะเหตุรถยนต์ ของโจทก์ที่ประกันภัยไว้ชนกับรถยนต์ คนอื่น ซึ่ง จำเลยจะต้อง รับผิดตาม สัญญาประกันภัย แม้ความรับผิดของโจทก์ผู้เอาประกันภัยที่มีต่อ ผู้เสียหายจะเปลี่ยนแปลงไปเป็นความรับผิดตาม สัญญาประนีประนอมยอมความ ก็หาทำให้ความรับผิดของจำเลยต่อ โจทก์ที่มีอยู่แล้วตาม กรมธรรม์ประกันภัยเปลี่ยนแปลงระงับสิ้นไปไม่ จำเลยยังคงต้อง รับผิดต่อ โจทก์.(ประมาณ ชันซื่อ-บุญส่ง คล้ายแก้ว-นิเวศน์ คำผอง)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศสำนักนายกรัฐมนตรีประกาศสำนักนายกรัฐมนตรีเรื่องกำหนดให้การเวนคืนอสังหาริมทรัพย์ในท้องที่อำเภอเมืองนนทบุรีอำเภอปากเกร็ด จังหวัดนนทบุรีและเขตหลักสี่เขตบางเขน เขตบึงกุ่ม เขตคันนายาว เขตมีนบุรี กรุงเทพมหานครเป็นกรณีที่มีความจำเป็นโดยเร่งด่วน[๑] ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่อำเภอเมืองนนทบุรี อำเภอปากเกร็ด จังหวัดนนทบุรี และเขตหลักสี่ เขตบางเขนเขตบึงกุ่ม เขตคันนายาว เขตมีนบุรี กรุงเทพมหานคร พ.ศ. ๒๕๕๗เพื่อดำเนินกิจการรถไฟฟ้า ในส่วนที่เกี่ยวกับการจัดสร้างโครงการขนส่งด้วยระบบรถไฟฟ้าสถานที่จอดรถสำหรับผู้โดยสารและกิจการอื่นที่เกี่ยวเนื่องกับกิจการรถไฟฟ้าตามโครงการรถไฟฟ้า สายสีชมพูช่วงแคราย - มีนบุรี นั้นผู้ว่าการการรถไฟฟ้าขนส่งมวลชนแห่งประเทศไทยผู้เป็นเจ้าหน้าที่เวนคืนตามพระราชกฤษฎีกาเห็นว่าการจัดสร้างโครงการขนส่งด้วยระบบรถไฟฟ้า สถานที่จอดรถสำหรับผู้โดยสารและกิจการอื่นที่เกี่ยวเนื่องกับกิจการรถไฟฟ้าตามโครงการดังกล่าวเป็นกรณีที่มีความจำเป็นโดยเร่งด่วนเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคมอาศัยอำนาจตามความในมาตรา ๑๓ วรรคหนึ่งแห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ ประกอบกับมาตรา ๓๕วรรคหนึ่ง แห่งพระราชบัญญัติการรถไฟฟ้าขนส่งมวลชนแห่งประเทศไทย พ.ศ. ๒๕๔๓คณะรัฐมนตรีโดยมติเมื่อวันที่ ๒๖ กันยายน พ.ศ. ๒๕๖๐ จึงกำหนดให้การเวนคืนอสังหาริมทรัพย์ตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่อำเภอเมืองนนทบุรีอำเภอปากเกร็ด จังหวัดนนทบุรี และเขตหลักสี่ เขตบางเขน เขตบึงกุ่ม เขตคันนายาวเขตมีนบุรี กรุงเทพมหานคร พ.ศ. ๒๕๕๗ เป็นกรณีที่มีความจำเป็นโดยเร่งด่วนเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ ได้ประกาศณ วันที่ ๑๕ ธันวาคม พ.ศ. ๒๕๖๐พลเอกประยุทธ์ จันทร์โอชานายกรัฐมนตรีปวันวิทย์/อัญชลี/จัดทำ๕ มกราคม ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๓๒๐ ง/หน้า ๖/๒๕ ธันวาคม ๒๕๖๐
ประกาศธนาคารแห่งประเทศไทยที่ สกง. 6 /2555เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันในเดือนมกราคม 2555--------------------------------------อื่นๆ - 1. เหตุผลในการออกประกาศ เพื่อกําหนดแผนการพันบัตรธนาคารแห่งประเทศไทย อายุไม่เกิน 15 วันในเดือนมกราคม 2555อื่นๆ - 2. อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3.เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทยอายุไม่เกิน 15 วันดังนี้| | | | | || --- | --- | --- | --- | --- || รุ่นที่ | วงเงิน (ล้านบาท) | ประมูลวันที่ | วันที่ชําระเงิน - วันครบกําหนด | อายุ (วัน) || พ.4/14/55 | 100,000 | 27 มกราคม 2555 | 31/1/55 - 14/2/55 | 14 |อื่นๆ - 4. วันเริ่มต้นบังคับใช้ ตั้งแต่วันที่ 26 มกราคม 2555ผู้มีอํานาจลงนาม - ประกาศ ณ วันที่ 25 มกราคม 2555 (นางผ่องเพ็ญ เรืองวีรยุทธ)ผู้ช่วยผู้ว่าการ สายตลาดการเงินผู้ว่าการแทน
ประกาศสำนักงานปลัดกระทรวงทรัพยากรธรรมชาติและสิ่งแวดล้อมประกาศสำนักงานปลัดกระทรวงทรัพยากรธรรมชาติและสิ่งแวดล้อมเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคล[๑] เพื่อให้การปฏิบัติเกี่ยวกับข้อมูลข่าวสารส่วนบุคคลเป็นไปตามมาตรา๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการนำลงพิมพ์ในราชกิจจานุเบกษา และตรวจสอบ แก้ไขให้ถูกต้องอยู่เสมอสำนักงานปลัดกระทรวงทรัพยากรธรรมชาติและสิ่งแวดล้อมจึงได้จัดทำระบบข้อมูลข่าวสารส่วนบุคคลซึ่งอยู่ในความรับผิดชอบของสำนักบริหารกลางสำนักงานปลัดกระทรวงทรัพยากรธรรมชาติและสิ่งแวดล้อม ดังนี้(ก) ประเภทของบุคคลที่มีการเก็บข้อมูลไว้- ข้าราชการ สำนักงานปลัดกระทรวงทรัพยากรธรรมชาติและสิ่งแวดล้อม- ลูกจ้างประจำ สำนักงานปลัดกระทรวงทรัพยากรธรรมชาติและสิ่งแวดล้อม- พนักงานราชการ สำนักงานปลัดกระทรวงทรัพยากรธรรมชาติและสิ่งแวดล้อม(ข) ประเภทของระบบข้อมูลข่าวสารส่วนบุคคล- สมุดประวัติ- แฟ้มประวัติ- ก.พ.๗- การฝึกอบรมการศึกษาดูงาน(ค) ลักษณะการใช้ข้อมูลตามปกติ- ใช้ในการบริหารงานบุคคลของสำนักงานปลัดกระทรวงทรัพยากรธรรมชาติและสิ่งแวดล้อม(ง) วิธีการขอตรวจดูข้อมูลข่าวสารของเจ้าของข้อมูล- กรอกคำขอตามแบบที่กำหนด- หนังสือจากหน่วยงานต้นสังกัด(จ) วิธีการขอแก้ไขเปลี่ยนแปลงข้อมูล- แสดงความจำนงขอแก้ไขข้อมูลพร้อมหลักฐานที่เกี่ยวข้อง(ฉ) แหล่งที่มาของข้อมูล- เจ้าของข้อมูล- คำสั่งแต่งตั้งโยกย้ายเลื่อนขั้นเงินเดือน- ประกาศนียบัตรผู้ผ่านการอบรมประกาศณ วันที่ ๒๗ พฤศจิกายน พ.ศ. ๒๕๔๙ปีติพงศ์พึ่งบุญ ณ อยุธยาปลัดกระทรวงทรัพยากรธรรมชาติและสิ่งแวดล้อมโสรศ/ผู้จัดทำ๒๘กุมภาพันธ์ ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๑๘ ง/หน้า ๒๙/๑๖ กุมภาพันธ์ ๒๕๕๐
คำพิพากษาศาลฎีกาที่ 564/2494หลักกฎหมาย: จำเลยจุดเผากอไผ่ของจำเลยในขณะที่มีลมแต่เพียงเล็กน้อยตามธรรมดาของฤดูกาลในเวลานั้น ภายหลังเกิดมีลมกล้าขึ้นมา พัดพาเอาลูกไฟปลิวไปไหม้บ้านเรือนผู้อื่น ซึ่งอยู่ห่างออกไปถึง 5 เส้น โดยจำเลยไม่อาจคาดคิดเห็นได้เลยในขณะที่จำเลยจุดเผากอไผ่นั้น จะถือว่าจำเลยจุดเผากอไผ่โดยลักษณะอันน่ากลัวว่าจะเป็นอันตรายแก่ผู้คนหรือทรัพย์ของผู้อื่นอันเป็นผิดตาม กฎหมายลักษณะอาญา มาตรา 187 ยังไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 564/2494พนักงานอัยการจังหวัดเพชรบูรณ์ นายเขียว อินสี นายเรือง ชมชื่นโจทก์นายเร่ง พุดนาคจำเลย กฎหมายลักษณะอาญา ม. 187จำเลยจุดเผากอไผ่ของจำเลยในขณะที่มีลมแต่เพียงเล็กน้อยตามธรรมดาของฤดูกาลในเวลานั้น ภายหลังเกิดมีลมกล้าขึ้นมา พัดพาเอาลูกไฟปลิวไปไหม้บ้านเรือนผู้อื่น ซึ่งอยู่ห่างออกไปถึง 5 เส้น โดยจำเลยไม่อาจคาดคิดเห็นได้เลยในขณะที่จำเลยจุดเผากอไผ่นั้น จะถือว่าจำเลยจุดเผากอไผ่โดยลักษณะอันน่ากลัวว่าจะเป็นอันตรายแก่ผู้คนหรือทรัพย์ของผู้อื่นอันเป็นผิดตาม กฎหมายลักษณะอาญา มาตรา 187 ยังไม่ได้(มนูกิจวิมลอรรถ-นาถปรีชา-ดุลยการณ์โกวิท)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 564/2494พนักงานอัยการจังหวัดเพชรบูรณ์ นายเขียว อินสี นายเรือง ชมชื่นโจทก์นายเร่ง พุดนาคจำเลย กฎหมายลักษณะอาญา ม. 187จำเลยจุดเผากอไผ่ของจำเลยในขณะที่มีลมแต่เพียงเล็กน้อยตามธรรมดาของฤดูกาลในเวลานั้น ภายหลังเกิดมีลมกล้าขึ้นมา พัดพาเอาลูกไฟปลิวไปไหม้บ้านเรือนผู้อื่น ซึ่งอยู่ห่างออกไปถึง 5 เส้น โดยจำเลยไม่อาจคาดคิดเห็นได้เลยในขณะที่จำเลยจุดเผากอไผ่นั้น จะถือว่าจำเลยจุดเผากอไผ่โดยลักษณะอันน่ากลัวว่าจะเป็นอันตรายแก่ผู้คนหรือทรัพย์ของผู้อื่นอันเป็นผิดตาม กฎหมายลักษณะอาญา มาตรา 187 ยังไม่ได้(มนูกิจวิมลอรรถ-นาถปรีชา-ดุลยการณ์โกวิท)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ